Jana Francúzska (1464)

Jana Francúzska (; * 23. apríl 1464, Nogent-le-Roi, Francúzsko – † 4. február 1505, Bourges) bola francúzska kráľovná ako manželka Ľudovíta XII.

 Život 
Jana bola dcéra Ľudovíta XI. a jeho druhej manželky Šarloty Savojskej. Pravdepodobne sa narodila fyzicky postihnutáwww.bbkl.de, čo nezabránilo jej otcovi v politických machináciách. Osireléhowww.mittelalter-genealogie.de Ľudovíta Orleánskeho prinútil k svadbe s Janou. Predpokladal, že Jana nikdy neporodí vlády schopného syna a koruna zdedí orleánske majetky. 

Svadba dvanásťročnej Jany a štrnásťročného orleánskeho vojvodu sa uskutočnila 8. septembra 1476.www.mittelalter-genealogie.de Ľudovít XI. správne predpokladal, že jeho dcéra manželovi nikdy nedá dediča. Nemohol ale vedieť, že jeho vlastný syn, kráľ Karol, v roku 1498 nešťastnou náhodou narazí hlavou do trámu a na následky zranenia zomrie bezdetný.Francouzští králové, str. 356 Trón tak prešiel na Ľudovíta Orleánskeho, manžela postihnutej Jany.

Ľudovít dal ešte v roku 1498 manželstvo s Janou anulovať a 8. januára 1499 sa oženil s Karolovou vdovou Annou Bretónskou. Anna bola držiteľkou Bretónska, ktoré bolo týmto sobášom po mnohých rokoch konečne pripojené k územiu francúzskej koruny. Jane ako kompenzáciu prenechal vojvodstvo Berry.

Zapudená Jana odišla na zámok v Bourges a roku 1500 za podpory Františka z Paoly založila rád francúzskych anunciátok.www.rozhlas.cz Zomrela vo veku štyridsiatich rokov. V roku 1950 bola svätorečená.Francouzští králové, str. 319

 Referencie 

 Literatúra 
 Gerd Treffer: Die französischen Königinnen. Von Bertrada bis Marie Antoinette. Pustet, Regensburg 1996, ISBN 3-7917-1530-5.
 Carsten Woll: Die Königinnen des hochmittelalterlichen Frankreich. Steiner, Stuttgart 2002, ISBN 3-515-08113-5.
 Pigaillem Henri: Jeanne de France. Pygmalion, 2009 ISBN 978-2-7564-0176-8.

 Iné projekty 

 Externé odkazy 
 Životopis
 Ecce Homo - Jana Francúzska

 Zdroj 

Kategória:Valoisovci
Kategória:Kráľovské manželky Francúzska
Kategória:Francúzski katolícki svätci
Kategória:Kanonizovaní Piom XII.
Kategória:Blahorečení Benediktom XIV.
Kategória:Katolícki svätci majúci sviatok 4. februára